Møteinnkalling – HØRA
HØRA står for Hensikt, Ønsket resultat og Agenda. Å avklare disse tre før møtet gir deltakerne en grunn til å møte forberedt, og holder møtet på sporet, slik at tiden går til felles avklaringer og ikke bare orientering. Fyll ut og kopier teksten rett inn i e-post eller kalenderinnkalling, og slett den blå hjelpeteksten før du sender.
Mal
Møte: 
Dato og tid: 
Sted / digitalt: 
Deltakere: 
Lenke til verktøyet: 
Lim inn lenken til verktøyet, og oppfordre deltakerne til å se på landingssiden og steg 1 før møtet.

Hensikt – hvorfor har vi møtet?: 
Svar kort på hva dere vil oppnå. Bruk gjerne et hvorfor-verb: avklare, beslutte, få innsikt i.
Ønsket resultat – hva skal vi sitte igjen med?: 
Hva skal være besluttet, avklart eller produsert når møtet er ferdig?
Agenda – hvordan kommer vi dit?: 
Punktene dere går gjennom, hvem som bidrar, og omtrent hvor lang tid hvert punkt tar.

Tips: Må alle være med? Vurder hvem som faktisk trenger å delta, og om noen heller kan få en kort oppsummering i etterkant.
Eksempel: oppstartsmøte (steg 1)
Et utfylt eksempel du kan ta utgangspunkt i.
Møte: Oppstartsmøte – strategisk kompetanseplanlegging
Dato og tid: [dato] – sett av rundt 2–3 timer
Sted / digitalt: [fyll inn]
Deltakere: [de som må være enige for at arbeidet får tid og prioritet – vurder å ta med tillitsvalgt tidlig]
Lenke til verktøyet: [lenke] – se gjerne landingssiden og steg 1 før møtet

Hensikt: Bli enige om rammene for kompetansearbeidet: hvorfor vi gjør det, hva planen skal omfatte, hvem som har ansvar, og hvor det skal forankres.
Ønsket resultat: Etter møtet har vi avklart formålet og hva vi vil oppnå, hvilke tjenesteområder planen omfatter, hvem som er ansvarlig for framdrift, hvem som skal involveres og forankres, og en enkel plan for det videre arbeidet.
Agenda
1. Hvorfor setter vi i gang, og hva skal vi oppnå?
1. Hvilke tjenesteområder eller funksjoner skal planen omfatte?
1. Hvordan organiserer vi arbeidet?
1. Hvem skal involveres, hvem forankrer vi arbeidet hos, og hvordan?
1. Hvordan planlegger vi det videre arbeidet?
